06.11.2024.

*Par iepirkuma procedūras “12. vilces apakšstacijas 600V elektroapgādes*

*līdzsprieguma kabeļu atsevišķu posmu pārbūve”,*

*identifikācijas Nr. RS/2024/66” nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums****:* *92. Pozīcijā minēts: Savienojuma mērijuma kārba "Elektroline" 285128. Vēršam uzmanīnu, ka minētais artikuls Elektroline ir dubultā pārsprieguma aizsardzība ar kronšteinu. Savukārt Savienojuma kārbas artikuls ir 616008. Lūdzam precizēt, kas tieši ir nepieciešams!*

**Atbilde:**Informējam, ka nolikumā (Lokālajā tāmē Nr. 1 ELT\_TKT) ir veikti grozījumi, kas ir publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***2.jautājums:*** *Tālāk specifikācijā seko vēl divas pozīcijas (94-95), kurās atkal ir pārsprieguma aizsardzība uz divu veidu atšķirīgiem kronšteiniem. Savukārt, no pieredzes citos projektos, tiek uzstādīti arī dzirksteļspraugas komplekti  285122. Lūdzam precizēt vai minētajās pozīcijās ir norādīti nepieciešamie artikuli un projekta izbūvē nav paredzēta dzirksteļspraugu uzstādīšana.*

**Atbilde:** Paskaidrojam, ka Lokālajā tāmē Nr. 1 ELT\_TKT 94. un 95. pozīcijā ir norādīti nepieciešamie artikuli, kā arī norādām, ka projekta izbūvē nav paredzēta dzirksteļspraugu uzstādīšana.

Iepirkumu komisijas priekšsēdētāja I.Novika